text: Politiet fik stor fangst ved lastbil-kontrol
  14 marts 2011 kl. 14.03
  33 chauffører og 23 arbejdsgivere blev sigtet for overtrædelser , da politiet i løbet af den seneste uge kontrollerede 87 lastbiler ved en række kontroller af tunge køretøjer.
  Syd- og Sønderjyllands Politi har i samarbejde med andre politikredse og tungvognssektionen fra København holdt tungvognskontrol på den sønderjyske motorvej. I kontrollen deltog foruden politifolk også to bilinspektører og en teknisk sagkyndig med særlig indsigt i kontrol af fartbegrænsere.
  
  Fokus var på manipulation 
  Fokus var på manipulation af fartbegrænsere og overtrædelse af køre/hviletidsreglerne.
  Politiet stoppede og kontrollerede 87 køretøjer. Af dem var de 59 udenlandske. Det resulterede i, at 33 chauffører og 23 arbejdsgivere blev sigtet. Altså en meget høj andel af overtrædelser når man ser på især chaufførerne.
  Der blev konstateret seks tekniske fejl på danske køretøjer og fire tekniske fejl på udenlandske køretøjer.
  